###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 67/2019. (XI. 27.)** A Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **felújítási-pótlási** része jóváhagyásának javaslata

**A20 68/2019. (XI. 27.)** A Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **felújítási-pótlási** része jóváhagyásának javaslata

**A20 69/2019. (XI. 27.)** A Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **beruházási** része jóváhagyásának javaslata

**A20 70/2019. (XI. 27.)** A Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **beruházási** része jóváhagyásának javaslata

**A20 71/2019. (XI. 27.)** Az Önkormányzat 2019. évi költségvetéséről szóló 5/2019. (III.1.) önkormányzati rendelet módosításának javaslata

**A20 72/2019. (XI. 27.)**  Az Önkormányzat 2019. III. negyedévi gazdálkodásáról szóló beszámoló javaslata

**A20 73/2019. (XI. 27.)** A helyi önkormányzati képviselők és bizottsági tagok tiszteletdíjáról szóló önkormányzati rendelet módosításának javaslata

**A20 74/2019. (XI. 27.)** Az adóügyi köztisztviselők anyagi érdekeltségi rendszeréről szóló rendelet elfogadásának javaslata

**A20 75/2019. (XI. 27.)** A BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) felügyelőbizottsági tagjainak megválasztásának javaslata 2019. december 01. napjától 2024. november 30. napjáig

**A20 76/2019. (XI. 27.)** A BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság javadalmazási szabályzatának elfogadásának, egyidejűleg Berettyóújfalu Város Önkormányzata Képviselő-testülete 108/2010. (IV. 27.) sz. Határozatával elfogadott javadalmazási szabályzatának hatályon kívül helyezésének javaslata

**A20 77/2019. (XI. 27.)** A BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) alapító okirata módosításának javaslata

**A20 78/2019. (XI. 27.)** A BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) egységes szerkezetbe foglalt alapító okiratának jóváhagyásának javaslata

**A20 79/2019. (XI. 27.)** A HERPÁLY-TEAM Építőipari és Szolgáltató Korlátolt Felelősségű Társaság felügyelőbizottsági tagjainak megválasztásának javaslata 2019. december 01. napjától 2024. november 30. napjáig

**A20 80/2019. (XI. 27.)** A HERPÁLY-TEAM Építőipari és Szolgáltató Korlátolt Felelősségű Társaság javadalmazási szabályzatának elfogadásának, egyidejűleg Berettyóújfalu Város Önkormányzata Képviselő-testülete 107/2010. (IV. 27.) sz. Határozatával elfogadott javadalmazási szabályzatának hatályon kívül helyezésének javaslata

**A20 81/2019. (XI. 27.)**  A HERPÁLY-TEAM Építőipari és Szolgáltató Korlátolt Felelősségű Társaság (4100. Berettyóújfalu, József Attila u. 35) alapító okiratának módosításának javaslata

**A20 82/2019. (XI. 27.)** A Herpály-Team Építőipari és Szolgáltató Kft. módosítással egységes szerkezetbe foglalt alapító okiratának jóváhagyásának javaslata

**A20 83/2019. (XI. 27.)** A Kádár Vitéz Városvédő,- Fejlesztő és Kulturális Egyesület ebrendészeti tevékenységéről szóló beszámoló javaslata

**A20 84/2019. (XI. 27.)**  A 983/7/A/38 hrsz-ú garázs értékesítésének javaslata

**A20 85/2019. (XI. 27.)** A 2020. január 1. napjától tartósan betöltetlenné váló 090095005. számú házi gyermekorvosi praxis határozatlan ideig tartó, helyettesítés útján történő ellátásának javaslata, melyet Dr. Hodosi Julianna és Dr. Kin Ágnes gyermekorvosok látnak el

**A20 86/2019. (XI. 27.)** A 2020. január 01-től tartósan betöltetlenné váló 090095005. számú praxis helyettesítéssel történő ellátásának idejére a városban működő házi gyermekorvosok rendelési idejének csökkentésének és a rendelési idő meghatározásának javaslata

**A20 87/2019. (XI. 27.)** Finanszírozási szerződés megkötésének javaslata a Nemzeti Egészségbiztosítási Alapkezelő (NEAK) területileg illetékes szervével

**A20 88/2019. (XI. 27.)** A 2020. január 1. napjától tartósan betöltetlenné váló 090095005. számú házi gyermekorvosi praxis betöltésére vonatkozóan pályázat kiírásának javaslata

**A20 89/2019. (XI. 27.)** A berettyóújfalui strand, uszoda és gyógyvizes fürdő bővítése tárgyú közbeszerzési eljárás eredményének megállapításának javaslata

**A20 90/2019. (XI. 27.)** Az önkormányzat és intézményei 2020. évi belső ellenőrzési tervének javaslata

**A20 91/2019. (XI. 27.)** Muraközi István polgármester 3 havi végkielégítésének fedezetére – bruttó 2.800.000.-Ft kezdeti biztosítási összeggel – 2019. december 01. napjával kezdődően polgármesteri tisztségének lejártáig életbiztosítás megkötésének javaslata az Allianz Hungária Biztosító Zrt.-vel

**A20 92/2019. (XI. 27.)** Bónácz János alpolgármester 3 havi végkielégítésének fedezetére – bruttó 2.506.000.-Ft kezdeti biztosítási összeggel – 2019. december 01. napjával kezdődően alpolgármesteri tisztségének lejártáig életbiztosítás megkötésének javaslata az Allianz Hungária Biztosító Zrt.-vel

**A20 93/2019. (XI. 27.)** A 492/116 hrsz.-ú ingatlan értékesítésének javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2019. november 27-én megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Nagy István bizottsági tag

Csarkó Imre bizottsági tag

Gógán Péterné bizottsági tag

Lencsésné Gál Mária bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

Nagyné Székely Katalin aljegyző

Dézsi Ferencné pénzügyi irodavezető

Dr. Mészáros Gabriella intézményi ügyintéző

Mile Sándor jegyzőkönyvvezető

**Meghívottak:**

Karalyos Krisztina ügyvezető, BERÉPO Kft.

Bondár Sándor HBVSZ Zrt. képviseletében

Tóth Imre HBVSZ Zrt. képviseletében

Kusai Tamás könyvvizsgáló

Jakab György István elnök, Kádár Vitéz Városvédő Egyesület

**Tanácskozási joggal megjelentek:**

Szántai László önkormányzati képviselő

A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd megállapította, hogy a Pénzügyi Bizottság 5 fővel van jelen, így határozatképes. Elmondta, hogy a Pénzügyi Bizottsági ülés meghívójában 14 napirendi pont szerepel, melynek tervezetét szavazásra bocsátotta azzal a módosítással, hogy a tervezetben 7. sorszámmal szereplő előterjesztést fogják először tárgyalni, ezt követően pedig sorban haladnak. A Pénzügyi Bizottság tagjai a napirend tervezetének elfogadását 5 igennel egyhangúan támogatták.

Az ülés kezdete: 1602

**Az ülés napirendje:**

1./ Előterjesztés az Önkormányzat 2019. évi költségvetéséről szóló 5/2019. (III.1.) önkormányzati rendelet módosítására (2.)

**Előterjesztő**: Muraközi István polgármester

2./ Előterjesztés az Önkormányzat 2019. III. negyedévi gazdálkodásáról (3.)

**Előterjesztő**: Muraközi István polgármester

3./ Előterjesztés a helyi önkormányzati képviselők és bizottsági tagok tiszteletdíjáról szóló önkormányzati rendelet elfogadására (4.)

**Előterjesztő**: Muraközi István polgármester

4./ Előterjesztés az adóügyi köztisztviselők anyagi érdekeltségi rendszeréről szóló rendelet elfogadására (5.)

**Előterjesztő**: Muraközi István polgármester

5./ Előterjesztés a BERÉPO Nonprofit Kft. felügyelőbizottsági tagjainak megválasztására, javadalmazási szabályzatának elfogadására és alapító okiratának módosítására (6.)

**Előterjesztő:** Muraközi István polgármester

6./ Előterjesztés a Herpály-Team Kft. felügyelőbizottsági tagjainak megválasztására, javadalmazási szabályzatának elfogadására és alapító okiratának módosítására (7.)

**Előterjesztő:** Muraközi István polgármester

7./ Előterjesztés a víziközmű rendszerek gördülő fejlesztési terveinek jóváhagyásáról (8.)

**Előterjesztő:** Muraközi István polgármester

8./ Előterjesztés a Kádár Vitéz Városvédő,- Fejlesztő és Kulturális Egyesület ebrendészeti tevékenységéről (9.)

**Előterjesztő:** Muraközi István polgármester

9./ Előterjesztés a 983/7/A/38 hrsz-ú garázs értékesítéséről (10.)

**Előterjesztő**: Muraközi István polgármester

10./ Előterjesztés a 090095005. számú házi gyermekorvosi praxis további működtetése tárgyában (13.)

**Előterjesztő:** Muraközi István polgármester

11./ Előterjesztés a berettyóújfalui strand, uszoda és gyógyvizes fürdő bővítése tárgyú közbeszerzési eljárás eredményének megállapítására (14.)

**Előterjesztő:** Muraközi István polgármester

12./ Előterjesztés az önkormányzat és intézményei 2020. évi belső ellenőrzési tervének elfogadására (15.)

**Előterjesztő:** Dr. Körtvélyesi Viktor jegyző

13./ Előterjesztés speciális polgármesteri életbiztosítási programban való részvételre (16.)

**Előterjesztő**: Muraközi István polgármester

14./ Előterjesztés a 492/116 hrsz-ú ingatlan értékesítése tárgyában (17.)

**Előterjesztő**: Muraközi István polgármester

**1. Napirend:** Előterjesztés a víziközmű rendszerek gördülő fejlesztési terveinek jóváhagyásáról

**Bondár Sándor** szóbeli kiegészítésében elmondta, hogy a víziközmű rendszerek gördülő fejlesztési tervét 15 évre előre kell elkészíteni. Az elmúlt években ez a terv elkészítésre került, a jelenlegi terv azoknak az aktualizálása. Az ivóvízellátás területén legfontosabb a vízminőség-javító program, mely ha megvalósul, akkor véleménye szerint az sok mindent megoldana ezen a területen. A szennyvízhálózat esetében a vákuumos hálózat kapcsán felmerülő problémák szerepelnek a tervben. A víziközmű bevételek sajnos elmaradnak a várttól, kevesebb a bevétel, így fejlesztésre, felújításra sem jut annyi, mint amennyire szükség lenne. Nagyon nehéz 15 évre előre látni, de ezt a tervet kötelezően meg kell csinálni.

**Dr. Zákány Zsolt képviselő** hozzátette, hogy örömmel olvasta, hogy az ivóvíz-hálózat gerincvezetéke a 15 éves fejlesztési tervben úgy szerepel, hogy cserélve lesz a bekötésekkel együtt.

**Bondár Sándor** elmondta, hogy nem az egész hálózat lesz cserélve.

**Dr. Zákány Zsolt képviselő** kérdést tett fel arra vonatkozóan, hogy ez a hálózat hány százalékát fogja érinteni? Elmondta továbbá, hogy városszerte nagyon komoly gond az ivóvíz minősége, gyakorlatilag makroszkópos szennyeződés van benne.

**Bondár Sándor** válaszában elmondta, hogy egy 40 éves hálózatról van szó, mely java részt azbesztcement csőből áll. Az egész hálózat cseréjére nincs forrás, azt nem tudja megmondani, hogy mikor lesz, de az biztos, hogy hozzá kellene nyúlni.

**Dr. Zákány Zsolt képviselő** kiegészítésében elmondta, hogy az elektronikus formában megkapott anyagban van egy olyan rész, hogy 1 milliárd Ft-os fejlesztés az ivóvízminőség javító program kapcsán. Korábban azt kérdezte, hogy ez a fejlesztés a gerincvezeték hány százalékát fogja érinteni?

**Bondár Sándor** válaszában elmondta, hogy az ivóvízminőség-javító program egy minimális hálózat fejlesztést engedett meg, lényegében a Berettyószentmártoni városrész ellátásához szükséges hálózat fejlesztése a nagyobb volumen benne.

**Dr. Zákány Zsolt képviselő** hozzátette, hogy a választ elfogadja, de továbbra is fenntartja, hogy az ivóvíz minősége Berettyóújfaluban komoly gond, 15 ezer ember gondja.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**67/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **felújítási-pótlási** részét jóváhagyja, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**68/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **felújítási-pótlási** részét jóváhagyja, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**69/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **beruházási** részét jóváhagyja, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**70/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2020-2034. időtávra vonatkozó gördülő fejlesztési terv **beruházási** részét jóváhagyja, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**2. Napirend:** Előterjesztés az Önkormányzat 2019. évi költségvetéséről szóló 5/2019. (III.1.) önkormányzati rendelet módosítására

**Dézsi Ferencné pénzügyi irodavezető** szóban hozzátette, hogy az Önkormányzat 2019. évi költségvetésének első módosítására most kerül sor. A költségvetés eredeti főösszege közel 5,5 milliárd Ft volt, azonban az előterjesztésben részletesen szereplő tételekkel ez az összeg több, mint 1 milliárd Ft-tal növekszik. Ennek java része valamilyen központi, vagy pályázati támogatás. A módosítások közül kiemelendő a strandfürdő fejlesztése kapcsán megkapott 769 millió Ft-os támogatás, melyről az előző évben Kormányhatározat született. Jelen módosítással a költségvetés keretösszegeit határozzák meg.

**Dr. Zákány Zsolt képviselő** kérdést tett fel arra vonatkozóan, hogy a Berettyó Kulturális Központ I-III. negyedévi saját bevétele 485.217 Ft volt?

**Dézsi Ferencné pénzügyi irodavezető** válaszában elmondta, hogy ez plusz bevétel, tehát az eredeti előirányzatok között ez a bevétel nem szerepelt, ezért jelen módosítás keretében kerül beépítésre az intézmény költségvetésébe.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**71/2019. (XI. 27.) Pénzügyi Bizottsági Határozat**

A Pénzügyi Bizottság az Önkormányzat 2019. évi költségvetéséről szóló 5/2019. (III.1.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**3. Napirend:** Előterjesztés az Önkormányzat 2019. III. negyedévi gazdálkodásáról

**Dézsi Ferencné pénzügyi irodavezető** kiegészítésében elmondta, hogy a bevételek 76%-os, a működési kiadások közel 73%-os, a felhalmozási kiadások pedig 16%-os teljesítést mutatnak a módosított előirányzatokhoz viszonyítva. Minden kiadást figyelembe véve a teljesítés valamennyivel meghaladja a 38%-ot. Ennek fő oka, hogy több olyan pályázat szerepel a költségvetésben, melyekhez kiadás még nem, vagy alig kapcsolódik, viszont előirányzat szintjén teljes összegben szerepelnek a költségvetésben. A működési bevételek több, mint 81%-os teljesítést mutatnak, amit pozitív dolognak tart. Ha az intézményeket külön nézzük, szinte mindegyik esetében időarányosan teljesültek a bevételek és a kiadások is. Az intézmények saját bevételei nagyobb mértékben teljesültek, még a módosított előirányzatokhoz viszonyítva is. Az Önkormányzat adóbevételei is jelentősen meghaladják az időarányosnak mondható 75%-os szintet.

**Dr. Zákány Zsolt képviselő** kiegészítésében elmondta, hogy a felhalmozási célú átvett pénzeszközöknél a teljesítés 45%. Kérdést tett fel arra vonatkozóan, hogy jól érti-e, hogy ezeknél a pályázatoknál a bevétel még nem realizálódott? A bevételek esetében a 76%-os teljesítést kiválónak tartja.

**Dézsi Ferencné pénzügyi irodavezető** válaszában elmondta, hogy képviselő úr jól érti, ezekhez a pályázatokhoz bevétel az első három negyedévben nem tartozott.

**Dr. Zákány Zsolt képviselő** elmondta, hogy szerepel a költségvetésben egy pályázat, a Leromlott városi területek rehabilitációja, melyhez 101 millió Ft-os bevétel párosul, viszont kiadási oldalon semmi nincs. Kérdést tett fel arra vonatkozóan, hogy ennek mi az oka?

**Muraközi István polgármester** válaszában elmondta, hogy ennél a pályázatnál még nem indultak el a közbeszerzési eljárások, emiatt kiadások még nem merültek fel.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**72/2019. (XI. 27.) Pénzügyi Bizottsági Határozat**

A Pénzügyi Bizottság az Önkormányzat 2019. III. negyedéves gazdálkodásáról szóló tájékoztatójának elfogadását és az 1., 2., 2/a/I., 2/a/II., 2/b. és 3. számú mellékletek szerint történő jóváhagyását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**4. Napirend:** Előterjesztés a helyi önkormányzati képviselők és bizottsági tagok tiszteletdíjáról szóló önkormányzati rendelet elfogadására

**Muraközi István polgármester** kiegészítésében elmondta, hogy a helyi önkormányzati képviselők és bizottsági tagok tiszteletdíja 2011-ben csökkentésre került az Önkormányzat akkori nehéz anyagi helyzete miatt, 2015-ben lett megemelve a jelenlegi szintre, ami tehát azóta változatlan. A tiszteletdíjak mértékét rendeletben kell szabályozni. Megvizsgálták a környező települések, illetve a megyei Önkormányzat tiszteletdíjainak mértékét, ez bőven a középérték alatt van. Úgy gondolják, hogy a képviselők és a bizottsági tagok lelkiismeretes, fontos munkát látnak el, ezért a tiszteletdíjak összege méltányolható, kéri azok elfogadását.

**Dr. Zákány Zsolt képviselő** szóban hozzátette, hogy véleménye szerint és méltányosak a tiszteletdíjak.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**73/2019. (XI. 27.) Pénzügyi Bizottsági Határozat**

A Pénzügyi Bizottság a helyi önkormányzati képviselők és bizottsági tagok tiszteletdíjáról szóló önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**5. Napirend:** Előterjesztés az adóügyi köztisztviselők anyagi érdekeltségi rendszeréről szóló rendelet elfogadására

**Muraközi István polgármester** kiegészítésében elmondta, hogy ahhoz, hogy az Önkormányzat megfelelő forrásokkal rendelkezzen, nagyon fontos a kintlévőségek beszedése. Ez a szabályozás korábban már létezett az Önkormányzatnál. Az előterjesztést Dézsi Ferencné pénzügyi irodavezető asszony készítette, így további szóbeli kiegészítést ő tud tenni.

**Dézsi Ferencné pénzügyi irodavezető** szóbeli kiegészítésében elmondta, hogy a helyi adókról szóló törvény nyújt erre lehetőséget. A helyi adóbevételek teszik ki az Önkormányzat működési bevételeinek jelentős részét, a saját bevételek között pedig még nagyobb arányt képviselnek. Elmondta továbbá, hogy az elektronikus ügyintézési rendszerben országos átlagban az adóügyi feladatok 93%-ot képviselnek. Az adótartozások behajtása magas szinten történik, az Önkormányzat kintlévőségeinek mértéke ezáltal csökken. A rendelet elfogadásával a dolgozókat még jobban lehetne motiválni, és így talán még több bevétele lehetne az Önkormányzatnak.

**Lencsésné Gál Mária** aggályát fejezte ki, mert véleménye szerint 2 havi fizetés ösztönzőleg hathat a munkát ellátó kollégáknak, de a rendelet elfogadása bérfeszültséget okozhat a pénzügyi irodán belül. Véleménye szerint a többi kolléga is ugyanolyan sokat dolgozik, ezért nem kellene ilyen mértékben differenciálni, mert 2-300 ezer forintról van szó havonta alsó hangon. Elmondta továbbá, hogy csak a saját példájánál maradjon, a pedagógus társadalomban 4-5 ezer forintokon megy a vita, ezek pedig túl nagy pénzek ahhoz, hogy ne vezessenek feszültséghez. Véleménye szerint ezt alaposan át kell gondolni.

**Dézsi Ferencné pénzügyi irodavezető** válaszában elmondta, hogy nem gondolja, hogy ennek a rendeletnek az elfogadása feszültséghez vezetne a pénzügyi irodán belül. Az adócsoportban dolgozó kollégák nagyon sokat dolgoznak, véleménye szerint, ha ez az ország nagy részében működik, akkor itt miért ne működhetne?

**Dr. Zákány Zsolt képviselő** kiegészítésében elmondta, hogy személy szerint támogatja a rendelet elfogadását. Az előterjesztésben olvasta, hogy a megvizsgált településeken 2-6 havi illetményben maximalizálták a kifizethető jutalék mértékét, mely Berettyóújfalu esetében kétszer 1 havi illetmény lenne. Tisztában van vele, hogy ennek elfogadása bérfeszültséget okozhat, de véleménye szerint ez egy olyan plusz bevétele az Önkormányzatnak, hogy aki ebben közreműködik, azt lehet és kell is motiválni, ezért magasabb összegben állapítaná meg a jutalék összegét. Javaslata, hogy 2 helyett 4 havi illetmény mértékében maximalizálják a kifizethető jutalék összegét.

**Muraközi István polgármester** hozzátette, hogy ha elnök úr javaslatát módosító indítványként értelmezik, akkor először majd arról kell szavazni. Ha a módosító indítványnak megvan a többsége, akkor az eredeti javaslat okafogyottá válik. Elmondta továbbá, hogy a korábbiakban vezetői szinten többször volt szó erről. Úgy gondolták, hogy mérlegre téve a bérfeszültséget, illetve a motivációs tényezőt, a kétszer 1 havi nagyságrendben maradtak. Természetesen vannak más példák is, de a megvizsgált településeken is elindult valahogyan az érdekeltségi rendszer. Ha látják ennek az eredményét, akkor lehet ezen módosítani. Előterjesztőként nem támogatja a módosító indítvány elfogadását. Először tehát a módosító indítványról kell szavazni, majd ezt követően az eredeti előterjesztésről.

**Dr. Zákány Zsolt képviselő** elmondta, hogy továbbra is fenntartja a módosító indítványát, mivel véleménye szerint, ha az érintett 3 ügyintézőt tudják motiválni, akkor ez az ő munkájukra nézve pozitív, ami a közösségnek is hasznot hoz, ami a növekvő önkormányzati bevételekben mutatkozhat meg. Ezt követően az alábbi módosító indítványt terjesztette elő:

A kifizethető jutalék összegét kétszer 2 havi illetmény mértékében javasolja meghatározni.

Ezt követően a Pénzügyi Bizottság a módosító indítványról szavazott.

A Pénzügyi Bizottság Dr. Zákány Zsolt módosító indítványának elfogadását 1 igen, 0 nem, 4 tartózkodás mellett elutasította.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 1 tartózkodás mellett az alábbi határozatot hozta:

**74/2019. (XI. 27.) Pénzügyi Bizottsági Határozat**

A Pénzügyi Bizottság az adóügyi köztisztviselők anyagi érdekeltségi rendszeréről szóló rendelet elfogadását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**6. Napirend:** Előterjesztés a BERÉPO Nonprofit Kft. felügyelőbizottsági tagjainak megválasztására, javadalmazási szabályzatának elfogadására és alapító okiratának módosítására

**Muraközi István polgármester** kiegészítésében elmondta, hogy november 30-án lejárt a BERÉPO Kft. felügyelő bizottságának mandátuma. Ezt mindig úgy időzítik, hogy a helyhatósági választásokat követően az új testület dönthessen a BERÉPO Kft., illetve a Herpály-Team Kft. felügyelő bizottságának tagjairól. A korábbi évek gyakorlatától eltérően nem tesznek különbséget az Önkormányzat 100%-os tulajdonában lévő gazdasági társaságok felügyelő bizottsági tagjainak javadalmazását tekintve, ugyanis ezt megelőzően a Herpály-Team Kft.-nél volt tiszteletdíj, a BERÉPO Kft.-nél nem, ezt most egységesítették.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**75/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) felügyelőbizottsági tagjává választja 2019. december 01. napjától 2024. november 30. napjáig az alábbi személyeket:

Név: Szabó Gyula

Születési neve: Szabó Gyula

Anyja neve: Kiss Gyöngyi

Lakcím: 4100 Berettyóújfalu, Temető u. 8.

Név: Rinyu Sándor

Születési neve: Rinyu Sándor

Anyja neve: Faragó Erzsébet Zsuzsanna

Lakcím: 4100 Berettyóújfalu, Körtvélyes dűlő 2.

1. Név: Fónyad Dezsőné

Születési neve: Máté Ildikó

Anyja neve: Bényei Margit

Lakcím: 4100 Berettyóújfalu, Gábor Áron u. 11.

támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**76/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság javadalmazási szabályzatát az alábbiak szerint elfogadja, egyidejűleg Berettyóújfalu Város Önkormányzata Képviselő-testülete 108/2010. (IV. 27.) sz. Határozatával elfogadott javadalmazási szabályzatot hatályon kívül helyezi, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**77/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) alapítója a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság alapító okiratának módosítását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**78/2019. (XI. 27.) Pénzügyi Bizottsági Határozat**

A Pénzügyi Bizottság a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság (Cg.: 09-09-016488) alapítója a BERÉPO Berettyóújfalui Értelmi Fogyatékosok és Pszichiátriai Betegek Otthona Nonprofit Korlátolt Felelősségű Társaság egységes szerkezetbe foglalt alapító okiratának jóváhagyását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**7. Napirend:** Előterjesztés a Herpály-Team Kft. felügyelőbizottsági tagjainak megválasztására, javadalmazási szabályzatának elfogadására és alapító okiratának módosítására

**Muraközi István polgármester** szóban hozzátette, hogy az előterjesztés nagyon hasonló az előzőhöz, annyi különbséggel, hogy eggyel több határozati javaslat van. Azt gondolja, hogy a jelenlévő képviselők ezen nem lepődnek meg, ugyanis az alakuló ülést megelőző házbizottsági ülésen több személyi javaslat érkezett, mint amennyi hely van. Ezt semmilyen más formában nem tudták feloldani, mint hogy két határozati javaslat van a Herpály-Team Kft. felügyelőbizottságának személyi összetételére vonatkozóan.

**Dr. Zákány Zsolt képviselő** kiegészítésében elmondta, hogy az alakuló ülés előtti egyeztetésen már kifejtette, hogy a szavazatarányos pozíciókkal kapcsolatban született egy megállapodás, amelyen a Vitányi Ferenc képviselő úr nem vett részt. A többi ellenzéki párt, illetve a Mindenki Magyarországa Mozgalom a Gál László Csabát jelölte felügyelő bizottsági tagnak. Vitányi Ferenc az egyeztetésen a saját feleségét ugyanúgy javasolta. Továbbra is aggályosnak tartja ezt, egyrészt semmiféleképpen nem tartja etikusnak, hogy valaki a saját feleségét ilyen formában promotálja, másrészt pedig a Vitányi Ferenc Józsefné személyét illetően is komoly fenntartásai vannak. Ezek miatt az 1. számú határozati javaslatot ebben a formában nem tudja támogatni, illetve kéri a Bizottság tagjait, hogy a döntésnél azokat mindenképpen mérlegeljék, amiket az előbb elmondott.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 3 igen, 2 nem, 0 tartózkodás mellett az alábbi határozatot hozta:

**79/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a HERPÁLY-TEAM Építőipari és Szolgáltató Korlátolt Felelősségű Társaság felügyelőbizottsági tagjává választja 2019. december 01. napjától 2024. november 30. napjáig az alábbi személyeket:

Név: Agárdi Zoltán

Születési neve: Agárdi Zoltán

Anyja neve: Varga Irma

Lakcím: 4100 Berettyóújfalu, Magyar u. 42.

Név: Csarkó Erika

Születési neve: Csarkó Erika

Anyja neve: Török Erika Ildikó

Lakcím: 4100 Berettyóújfalu, Benczúr Gyula u. 17.

1. Név: Vitányi Ferenc Józsefné

Születési neve: Erős Margit

Anyja neve: Sándor Erzsébet

Lakcím: 4100 Berettyóújfalu, Csónak u. 9.

támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**80/2019. (XI. 27.) Pénzügyi Bizottsági Határozat**

A Pénzügyi Bizottság a HERPÁLY-TEAM Építőipari és Szolgáltató Korlátolt Felelősségű Társaság javadalmazási szabályzatának elfogadását, egyidejűleg Berettyóújfalu Város Önkormányzata Képviselő-testülete 107/2010. (IV. 27.) sz. Határozatával elfogadott javadalmazási szabályzatának hatályon kívül helyezését támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 3 igen, 2 nem, 0 tartózkodás mellett az alábbi határozatot hozta:

**81/2019. (XI. 27.) Pénzügyi Bizottsági Határozat**

A Pénzügyi Bizottság a HERPÁLY-TEAM Építőipari és Szolgáltató Korlátolt Felelősségű Társaság (4100. Berettyóújfalu, József Attila u. 35) alapító okiratának módosítását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**82/2019. (XI. 27.) Pénzügyi Bizottsági Határozat**

A Pénzügyi Bizottság a Herpály-Team Építőipari és Szolgáltató Kft. módosítással egységes szerkezetbe foglalt alapító okiratának jóváhagyását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**8. Napirend:** Előterjesztés a Kádár Vitéz Városvédő,- Fejlesztő és Kulturális Egyesület ebrendészeti tevékenységéről

**Muraközi István polgármester** hozzátette, hogy ez a napirendi pont kettős minőségben van jelen, egyrészt egy beszámoló, másrészt egy meghosszabbítása az eddig elvégzett feladatoknak. December 31-én jár le az Egyesületnek az ebek befogására vonatkozó pályázata. Véleménye szerint a Kádár Vitéz Városvédő Egyesület lelkiismeretesen végzi a kóbor ebek befogásával felmerülő feladatokat, ezért javasolja, hogy a továbbiakban is az Egyesület lássa el ezeket a feladatokat.

**Csarkó Imre képviselő** gratulációját fejezte ki az Egyesületnek, mert véleménye szerint nagyon lelkiismeretesen és jól végzik feladatukat, ez pedig az Egyesület facebook oldalán is jól követhető.

**Dr. Zákány Zsolt képviselő** kifejtette, hogy az Egyesület ebrendészeti tevékenysége valóban közmegelégedésre működik, és ez köszönhető annak a néhány lelkes aktivistának, aki nagyon elkötelezetten állatszeretetből, önzetlenül végzik ezt a tevékenységet, és valóban van eredménye. Az Egyesület költségvetését átfutva úgy gondolja, hogy a 14,4 millió Ft-ból a 30 havi munkabér és járulékai 6.150.000 Ft az roppant kevés. Az előterjesztésben szerepel, hogy állatorvosra, könyvelésre, szállításra, karbantartásra, javításra, oktatásra, telefonra, internetre és egyéb szolgáltatásokra 3.025.000 Ft-ot költöttek, ami majdnem fele béreknek és járulékoknak. Kérdést tett fel arra vonatkozóan, hogy pontosan mit fednek az egyéb szolgáltatások?

**Jakab György István elnök** válaszában elmondta, hogy az egyéb szolgáltatások takarják például a szemétszállítást, az állatorvosi költségeket, az ivartalanítást, a befogott ebek oltását, chipelését, a gépkocsi működtetésével kapcsolatos költségeket, üzemanyag költségeket. Az ebrendész valóban nincs túlfizetve, ez tény. Az ebrendész bruttó bére 210.000 Ft körül van és bejelentette igényét veszélyességi pótlékra. Ezt a hatályos munka törvénykönyve alapján nem lennének kötelesek megfizetni, de úgy döntöttek, hogy mégis megfizetik a dolgozónak. Ezt is ki kell majd valahogy gazdálkodniuk, több adományt kell majd gyűjteniük. Nagyon sokan fuvaroznak ingyen az Egyesületnek, néha még az állatorvosok is ingyen dolgoznak. A beszámoló valóban hézagos, de a megkötött szerződés alapján az Egyesületnek nincs ilyen jellegű beszámolási kötelezettsége, csak a képviselő-testület, a bizottságok és a lakosság felé való nyitottság és tisztelet az, ami arra ösztönözte az Egyesületet, hogy egy ilyen beszámolót készítsenek. A cél az, hogy ezt a tevékenységet az Egyesület a következő évben egy önálló jogi személyiségű Alapítványba kiszervezze, és önálló lábra állítsa ezeknek az önkénteseknek a tevékenységét.

**Dr. Zákány Zsolt képviselő** elmondta, hogy ez a beszámoló számára továbbra is hézagos és nem áttekinthető, illetve azt gondolja, hogy az önkéntes adományokat és az ingyen végzett munkát semmiféleképpen ne keverjék ide, mert azok nem növelik a költségeket. Elhangzott a korábbiakban, hogy a cél, hogy az ebrendészeti tevékenységet egy Alapítványba szervezzék ki. Kérdést tett fel arra vonatkozóan, hogy ha a szerződést az Önkormányzat az Egyesülettel köti, akkor az Alapítvány hogyan fog működni? Az Egyesület fogja finanszírozni?

**Jakab György István elnök** válaszában elmondta, hogy az Egyesület havonta számlázza a díjakat az Önkormányzat felé. Ha olyan döntés születik 1 év múlva, hogy mától az Alapítvány végzi az ebrendészeti feladatokat, akkor ezt a képviselő-testület felé jelezni fogják. Ha ez az Alapítvány létrejön és önálló munkavégzésre alkalmas lesz, akkor két lehetőség nyílik meg. Módosításra kerül a megkötött szerződés, mely szerint a kötelezettségek teljesítését a jövőben az Alapítvány végzi, vagy továbbra is fut a szerződés az Egyesület nevén, de az Önkormányzattól kapott bevétel ebben az esetben engedményezve lesz az Alapítvány részére. Ahhoz, hogy az Önkormányzat számára a folyamatos feladatellátás garantálva legyen, az előterjesztésben szereplő szerződés-javaslat lett benyújtva 30 hónapra. Ha sikerülne létrehozni az Alapítványt, annak csak az állatvédelem és állatmentés lesz a feladata.

**Dr. Zákány Zsolt képviselő** hozzátette, hogy egy valóban egy kívánatos dolog lenne, mert úgy látja, hogy jelen pillanatban a Kádár Vitéz Városvédő-, Fejlesztő és Kulturális Egyesület nem csak az állatvédelemmel foglalkozik, az Önkormányzat pedig a 14,4 millió Ft-ot kizárólag az ebrendészeti feladatok ellátására adja. Számára nem teljesen világos, hogy az Egyesület az ebrendészeti tevékenységére fordítja ezt az összeget. Ezt az aggályát a továbbiakban is fenntartja.

**Muraközi István polgármester** elmondta, hogy a képviselő-testületnek és a bizottságoknak most az előterjesztésben szereplő határozatról kell dönteniük, az, hogy az Egyesület jövőbeni tervei is papírra voltak vetve, az a döntést véleménye szerint nem befolyásolja.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 2 nem, 0 tartózkodás mellett az alábbi határozatot hozta:

**83/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a kóbor ebek és más állatok befogását végző Kádár Vitéz Városvédő,- Fejlesztő és Kulturális Egyesület feladat ellátásról szóló beszámolóját elfogadja, és felhatalmazza Muraközi István polgármestert arra, hogy Berettyóújfalu belterületén kóbor ebek és más állatok befogása tárgyában a Kádár Vitéz Városvédő,- Fejlesztő és Kulturális Egyesülettel 2020. január 1. – 2022. június 30. közötti időtartamra feladat ellátási szerződést kössön. A szerződés időtartamára a feladat ellátás bruttó díja 14.490.000 Ft, mely összeg minden, a szerződés szerinti feladatok ellátása során felmerülő költséget tartalmaz, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**9. Napirend:** Előterjesztés a 983/7/A/38 hrsz.-ú garázs értékesítéséről

**Muraközi István polgármester** szóbeli kiegészítésében elmondta, hogy az előterjesztés mellékletét képezi egy vételi szándéknyilatkozat és egy értékelési szakvélemény. A Kádár Vitéz Városvédő Egyesület jelezte vételi szándékát. Minden ilyen esetben versenytárgyalás útján történő értékesítésre van lehetőség.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**84/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete versenytárgyalás útján értékesíti a tulajdonát képező berettyóújfalui 983/7/A/38 hrsz.-ú, 18 m2 nagyságú garázs művelési ágú ingatlant nettó 600.000 Ft induló értéken. Az induló ár alatt az ingatlan nem értékesíthető, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**10. Napirend:** Előterjesztés a 090095005. számú házi gyermekorvosi praxis további működtetése tárgyában

**Dr. Mészáros Gabriella intézményi ügyintéző** szóbeli kiegészítésében elmondta, hogy 2018 év végén Dr. Mitrán Mónika gyermekorvos nyugdíjba vonult. Ennek kapcsán döntött a képviselő-testület, hogy 2019. január 1-től helyettesítéssel látja el az Önkormányzat ezt a praxist, amit a jelenleg is praktizáló két gyermekorvos lát el. 2019. július 1-től az Önkormányzatra szállt vissza ennek a praxisnak a tulajdonjoga. Mivel az előző döntés 2019. december 31-ig szól, ezért most is dönteni kell a praxis jövőbeni működtetési módjáról. Két lehetőség merült fel, az egyik a praxis megszüntetése és a két gyermekorvos közötti felosztása, a másik pedig a továbbra is helyettesítéssel történő ellátás. Az Önkormányzat a helyettesítést preferálná, ezt előzetes egyeztetések előzték meg a gyermekorvosokkal, valamint az Egészségpénztárral is. 1 év után tartósan betöltetlenné válik a körzet, emiatt a leendő pályázóknak lehetőségük lesz egy nettó 12 millió Ft-os pályázatra, ami jelentősen növelheti az érdeklődést.

**Lencsésné Gál Mária** kérdést tett fel arra vonatkozóan, hogy egy gyermekorvosra nagyjából hány gyermek jut? Jól gondolja, hogy nagyjából 1.200 körül?

**Dr. Mészáros Gabriella intézményi ügyintéző** válaszában elmondta, hogy a helyettesítendő praxisban a gyermeklétszám 622, ehhez jön még a két gyermekorvos saját körzete, tehát nagyjából 1.000 körül.

**Lencsésné Gál Mária** hozzátette, hogy azt gondolja, hogy nagyon sokan vannak a gyermekek, akiket el kell látni a gyermekorvosoknak, akik idősödnek, ez pedig nagy probléma lesz a jövőben.

**Dr. Mészáros Gabriella intézményi ügyintéző** kifejtette, hogy olyan lehetőség is felmerült, ha nem lesz jelentkező, hogy 14 éves korig a gyermekorvosok, 14 év fölött pedig a háziorvosok látnák el a betegeket.

**Muraközi István polgármester** hozzátette, hogy ez országos probléma, Püspökladányban, ami egy hasonló nagyságú település, egyszerre szűnt meg mindhárom gyermekorvosi praxis. Tisztában vannak a problémával, csak nem tudja, hogy mit lehetne még ajánlani. Már szolgálati lakást, plusz juttatásokat is ajánl az Önkormányzat, de nincs kinek.

**Dr. Zákány Zsolt képviselő** elmondta, hogy nem a Pénzügyi Bizottság hatásköre, de vannak ötletei, hogy hogyan lehetne vonzóvá tenni egy berettyóújfalui gyermekorvosi praxist, ezt egy másik formában nagy valószínűséggel meg is fogja osztani.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**85/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a jelenleg Berettyóújfalu Város Önkormányzata által működtetett, 2020. január 1. napjától tartósan betöltetlenné váló 090095005. számú házi gyermekorvosi praxis határozatlan ideig tartó, helyettesítés útján történő ellátásáról határoz, melyet Dr. Hodosi Julianna és Dr. Kin Ágnes gyermekorvosok látnak el.

A Képviselő-testület felhatalmazza a polgármestert, hogy a 2020. január 01-től tartósan betöltetlenné váló 090095005. számú körzet helyettesítéssel történő ellátásával, a helyettesítő orvosok feladat-ellátási és az iskola- és ifjúság egészségügyi feladatok ellátására vonatkozó, valamint a közreműködő egészségügyi szakdolgozók megbízási szerződéseivel kapcsolatos intézkedéseket tegye meg, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**86/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a 2020. január 01-től tartósan betöltetlenné váló 090095005. számú praxis helyettesítéssel történő ellátásának idejére engedélyezi a városban működő házi gyermekorvosok rendelési idejének csökkentését és a rendelési időt az alábbiak szerint határozza meg:

|  |  |
| --- | --- |
| A praxist működtető orvos neve, a praxis száma | A heti rendelési idő |
| Dr. Kin Ágnes  /090095006. számú praxis/ | Hétfő: 800  – 1100  Kedd: 800  – 1100  Szerda: 800  – 1100  Csütörtök: 1300  – 1600  Péntek: 1300  – 1500  Berettyó-szentmártonban:  Kedd: 1400  – 1600 |
| Dr. Hodosi Julianna  /090095007. számú praxis/ | Hétfő: 1300  – 1600  Kedd: 1300  – 1500  Szerda: 1300  – 1500  Csütörtök: 800  – 1100  Péntek: 800  – 1100  Berettyó-szentmártonban:  Csütörtök: 1400  – 1600 |

támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**87/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata, mint a 090095005. számú házi gyermekorvosi praxis működtetője 2020. január 1. napjával finanszírozási szerződést köt a Nemzeti Egészségbiztosítási Alapkezelő (NEAK) területileg illetékes szervével, amely alapján a NEAK finanszírozza a 090095005. praxisszámú körzet ellátásának ellenértékét.

Berettyóújfalu Város Önkormányzata Képviselő-testülete hozzájárul ahhoz, hogy amennyiben a NEAK által kifizetett mindenkori finanszírozás – két egészségügyi szakdolgozó bérköltségének levonását követő - összege valamelyik hónapban orvosonként nem éri el a 600.000.-forint összeget, Berettyóújfalu Város Önkormányzata a 2020. évi költségvetés terhére azt kiegészítse, és 600.000.-forintot utaljon az adott hónapban a helyettesítést ellátó házi gyermekorvosok részére, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**88/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint

1.) Berettyóújfalu Város Önkormányzata Képviselő-testülete a 2020. január 1. napjától tartósan betöltetlenné váló 090095005. számú házi gyermekorvosi praxis betöltésére vonatkozóan pályázatot ír ki.

2.) Felhatalmazza a polgármestert a pályázat lefolytatásával kapcsolatos intézkedések megtételére.

3.) A pályázati felhívás szövegét az alábbiak szerint határozza meg:

„**Berettyóújfalu Város Önkormányzata Képviselő-testülete**

**pályázatot hirdet**

**tartósan betöltetlen házi gyermekorvosi praxis betöltésére**

**A praxis ellátásának módja:**

A berettyóújfalui 090095005. számú házi gyermekorvosi praxis vállalkozási formában történő működtetése területi ellátási kötelezettséggel, iskola- és ifjúság-egészségügyi ellátásban való részvétellel. A központi háziorvosi ügyelet ellátásáról Berettyóújfalu Város Önkormányzata feladat-ellátási szerződés útján gondoskodik, ezért a praxist betöltő nem köteles részt venni a háziorvosi ügyeleti feladatok ellátásában.

**Az ellátandó körzetre vonatkozó adatok:**

A területi ellátási kötelezettség a berettyóújfalui II. számú házi gyermekorvosi körzet 0-14 éves korú lakosságának ellátásra vonatkozik, mely körzet 0-14 éves korú lakosságának száma 622 fő. Az iskola- és ifjúságegészségügyi feladatok vonatkozásában – külön megállapodás alapján – 733 fő (óvodás és általános iskolás gyermekek) ellátása.

**A praxisjog megszerzésének ellenértéke:**

A 090095005. számú házi gyermekorvosi praxis praxisjoga térítésmentesen kerül átadásra feladat-ellátási szerződés megkötése esetén.

A nyertes pályázó részére Berettyóújfalu Város Önkormányzata ingyenes bérleti jogviszony létesítésével összkomfortos szolgálati lakást ajánl fel (Berettyóújfalu, Bessenyei lakótelep 1. IV/13.).

**A feladat ellátásának helye:**

Gyermekorvosi Rendelők:

4100 Berettyóújfalu, Orbán Balázs tér 3.

4100 Berettyóújfalu, Szentmárton tér 5/C.

**Pályázati feltételek:**

- büntetlen előélet,

- csecsemő- és gyermekgyógyászat szakorvosi képesítés,

- az önálló orvosi tevékenységről szóló 2000. évi II. törvényben, e törvény végrehajtásáról szóló 313/2011. (XII. 23.) Korm. rendeletben, valamint a háziorvosi, a házi gyermekorvosi és a fogorvosi tevékenységről szóló 4/2000. (II.25.) EüM. rendeletben előírt feltételek megléte.

- Magyar Orvosi Kamarai tagság

**A pályázathoz csatolandó dokumentumok:**

- iskolai végzettséget, szakirányú képzettséget tanúsító okirat másolata,

- 3 hónapnál nem régebbi erkölcsi bizonyítvány,

- részletes szakmai önéletrajz,

- a vállalkozás meglétét igazoló dokumentumok másolata (egyéni vállalkozói igazolvány, illetve társas vállalkozás esetén az alapító okirat /alapszabály/ és a cégbírósági bejegyzést igazoló okirat hiteles másolata),

- Magyar Orvosi Kamarai tagság igazolása,

- hatóság részéről kiállított igazolás arról, hogy a praxisengedély megszerzésének feltételei fennállnak,

- a pályázó arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléshez hozzájárul,

- a pályázó arról szóló nyilatkozatát, hogy a pályázat elbírálását zárt ülésen kéri, vagy hozzájárul annak nyilvános tárgyalásához.

**A praxis finanszírozása:**

A praxist betöltő és a Nemzeti Egészségbiztosítási Alapkezelő között közvetlenül megkötendő finanszírozási szerződés alapján, a Nemzeti Egészségbiztosítási Alapkezelő által kiutalt finanszírozási összeg.

**A pályázat benyújtásának határideje:**

2020. november 20.

**A pályázat benyújtásának módja:**

A pályázatot postai úton kell benyújtani Berettyóújfalu Város Önkormányzatához (cím: 4100 Berettyóújfalu, Dózsa György utca 17-19.).

**A pályázat elbírálásának határideje:**

A pályázat benyújtásának határidejét követő soros képviselő-testületi ülés.

**A jogviszony időtartama:**

A feladat-ellátási szerződés határozatlan időtartamra szól, azzal, hogy a felek a szerződést legalább öt évig nem mondják fel.

**A jogviszony kezdete:**

A feladat-ellátási szerződés megkötését követően az egészségügyi tevékenység folytatására vonatkozó jogerős működési engedély alapján a Nemzeti Egészségbiztosítási Alapkezelővel megkötött finanszírozási szerződés hatályba lépésének napja, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**11. Napirend:** Előterjesztés a berettyóújfalui strand, uszoda és gyógyvizes fürdő bővítése tárgyú közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy a Képviselő-testület egy korábbi döntésével döntött a közbeszerzési eljárás megindításáról, illetve elfogadta az ajánlati felhívást, ennek megfelelően augusztus közepén került meghirdetésre a nyílt közbeszerzési eljárás. Másfél hónap állt rendelkezésükre a gazdasági szereplőknek, hogy ajánlatot nyújtsanak be. Két ajánlattevő nyújtott be ajánlatot. Az ajánlatokat megvizsgálva, az értékelési szempontok közül a vállalkozási díj összege kapta a legnagyobb súlyszámot. Mindkét esetben meghaladja ez a díj a rendelkezésre álló fedezetet. Ennek okán került feltételesen kiírásra ez a közbeszerzési eljárás, ami azt jelenti, hogy az ajánlatkérő meghirdetheti az ajánlati felhívást akkor is, ha esetlegesen nem áll rendelkezésre az egész forrás. Most ez az eset áll fenn. A közbeszerzési dokumentáció részét képező szerződés-tervezet is tartalmazta, hogy amennyiben a beérkező ajánlatok közül egyik sem megfelelő, akkor a nyertes kihirdethető, sőt, vállalkozói szerződés is köthető vele, viszont ez a szerződés nem fog addig hatályba lépni, amíg az Önkormányzatnak nem áll rendelkezésére a teljes összeg. A szerződés-tervezet szerint az aláírást követő 90 napon belül kellene biztosításra kerüljön az Önkormányzat részére ez az összeg. Addig ez a szerződés nem fog hatályba lépni, tehát az Önkormányzatnak semmiféle kötelezettsége nem lesz a közbeszerzési eljárás nyertesével szemben. Amennyiben az állam az Önkormányzat rendelkezésére bocsátja a hiányzó összeget, úgy a szerződés automatikusan hatályba lép, nincs szükség új közbeszerzési eljárás megindítására, ami elég hosszadalmas folyamat. A határozati javaslat arról szól, hogy a beérkezett két ajánlatot nyilvánítsa a Képviselő-testület érvényesnek, és nyertesként a kedvezőbb árajánlatot tevő Mester-Építő Kft.-t hirdesse ki nyertesként, azzal, hogy a megkötendő vállalkozási szerződés addig nem fog hatályba lépni, amíg a hiányzó összeg nem áll az Önkormányzat rendelkezésére.

**Muraközi István polgármester** hozzátette, hogy mindenképpen le kell zárni és eredményesnek kell nyilvánítani a közbeszerzési eljárást, hogy a hiányzó forrás ügyében a Magyar Államot meg lehessen keresni. 2017 decemberében készültek el a fürdő engedélyes tervei, akkor a tervezői becslés nettó 900 millió Ft-ról szólt. Ez alapján született 2018 márciusában a kormányhatározat, mely alapján az Önkormányzat megkapta az 1,072 milliárd Ft-ot, plusz az Önkormányzatnak 190 millió Ft-os hitelt is fel kellett ehhez vennie. 2018 decemberére készült el a kiviteli terv, ami 1 milliárd Ft + áfáról szólt, és ezalatt a másfél év alatt döbbenetes áremelkedés történt. Javasolja, hogy a Bizottság támogassa a határozati javaslatot.

**Dr. Zákány Zsolt képviselő** kérdést tett fel arra vonatkozóan, hogy a beruházás kapcsán az Önkormányzat által biztosított önerő összege ez esetben változik?

**Muraközi István polgármester** válaszában elmondta, hogy nem tud arra választ adni, hogy mi lesz a Magyar Állam álláspontja. Hozzátette, hogy a teljes hiányzó forrást fogja kérni az Önkormányzat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**89/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata képviselő testülete a 121/2019. (VI. 27.) önkormányzati határozat alapján lefolytatásra kerülő, a berettyóújfalui strand, uszoda és gyógyvizes fürdő bővítése tárgyú közbeszerzési eljárásban az alábbi eredmény megállapító döntést hozza:

1) Érvényes ajánlatot tevő ajánlattevők a Mester-Építő Kft. (1042 Budapest, Munkásotthon utca 46.) ajánlattevő, valamint a Hunép Universal Építőipari Zrt. (4025 Debrecen, Simonffy utca 34-36.) ajánlattevő.

2) A lefolytatott feltételes közbeszerzési eljárás eredményes azzal, hogy a Vállalkozási szerződés a közbeszerzési dokumentumok részét képező szerződéstervezet rendelkezései szerint akkor fog hatályba lépni, ha a nyertes ajánlat szerinti vállalkozói díj (nettó vállalkozói díj: 1.704.269.396,- HUF 5% tartalékkerettel) az Önkormányzat részére a Vállalkozási szerződés aláírását követő 90 napon belül biztosításra kerül.

3) A közbeszerzési eljárás nyertes ajánlattevője a Mester-Építő Kft. (1042 Budapest, Munkásotthon utca 46.) ajánlattevő nettó 1.623.113.710 Ft (5% tartalékkeret nélkül), nettó 1.704.269.396 Ft (5% tartalékkerettel) összegű vállalkozói díjat tartalmazó ajánlatával.

A közbeszerzési eljárás eredménye a fentiek szerint kihirdethető, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**12. Napirend:** Előterjesztés az önkormányzat és intézményei 2020. évi belső ellenőrzési tervének elfogadására

**Dr. Körtvélyesi Viktor jegyző** szóban hozzátette, hogy minden évben december 31-ig kell elfogadnia a Képviselő-testületnek a következő évre vonatkozó belső ellenőrzési tervet.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**90/2019. (XI. 27.) Pénzügyi Bizottsági Határozat**

A Pénzügyi Bizottság az önkormányzat és intézményei 2020. évi belső ellenőrzési tervének elfogadását támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**13. Napirend:** Előterjesztés speciális polgármesteri életbiztosítási programban való részvételre

**Muraközi István polgármester** szóbeli kiegészítésében elmondta, hogy az önkormányzatokról szóló törvény rögzíti, hogy ha az induló polgármester a következő helyhatósági választáson nem nyer mandátumot, akkor a törvényben meghatározott mértékű végkielégítés illeti meg. 2014-ben döntött úgy először a Képviselő-testület, hogy ne egyszerre kelljen ezt a végkielégítést kifizetni, hanem egy életbiztosítási program keretében havonta gyűlik össze ennek fedezte. A 2014-ben megkötött most lejár, az bekerül az Önkormányzat költségvetésébe. Sokkal egyszerűbb apránként összegyűjteni az esetlegesen fizetendő végkielégítés fedezetét, mint egy összegben egyszerre fizetni egy nagyobb összeget.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**91/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete Muraközi István polgármester 3 havi végkielégítésének fedezetére – bruttó 2.800.000.-Ft kezdeti biztosítási összeggel – 2019. december 01. napjával kezdődően polgármesteri tisztségének lejártáig életbiztosítást köt az Allianz Hungária Biztosító Zrt.-vel, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**92/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete Bónácz János alpolgármester 3 havi végkielégítésének fedezetére – bruttó 2.506.000.-Ft kezdeti biztosítási összeggel – 2019. december 01. napjával kezdődően alpolgármesteri tisztségének lejártáig életbiztosítást köt az Allianz Hungária Biztosító Zrt.-vel, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

**14. Napirend:** Előterjesztés a 492/116 hrsz.-ú ingatlan értékesítése tárgyában

**Muraközi István polgármester** szóban hozzátette, hogy egy vételi szándéknyilatkozatot nyújtott be a szomszédos területnek a tulajdonosa a Nap utcán lévő, az Önkormányzat tulajdonát képező 45 m2 nagyságú ingatlanra vonatkozóan. Ezt hozzácsatolná a saját ingatlanához. Ez a terület önállóan nem értékesíthető. A határozati javaslat szerint az Önkormányzat versenytárgyalás útján történő értékesítésre jelöli ki ezt a területet. Az előterjesztés mellékletét képezi egy értékbecslési szakvélemény is.

A Pénzügyi Bizottság 5 igen, 0 nem, 0 tartózkodás mellett az alábbi határozatot hozta:

**93/2019. (XI. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete versenytárgyalás útján értékesíti a tulajdonát képező berettyóújfalui 492/116 hrsz.-ú, 45 m2 nagyságú kivett beépítetlen terület művelési ágú ingatlant nettó 16.200.-Ft induló értéken. Az induló ár alatt az ingatlan nem értékesíthető, támogatja és a Képviselő-testületnek elfogadásra javasolja.

**Határidő:** 2019. november 28.

**Felelős:** Dr. Zákány Zsolt elnök

A levezető elnök megköszönte a jelenlévők munkáját és az ülést 17:40 perckor bezárta.

k.m.f.

Dr. Zákány Zsolt Csarkó Imre

Pénzügyi Bizottság Elnöke Pénzügyi Bizottság Tagja

Mile Sándor

jegyzőkönyvvezető